Kisun Rahakratilt kunni krooni peast ning kuulutan ennast selleks kuuks uueks ässaks!
Mais suutsin koju tassida natuke üle 15 000 klõbiseva euro, aga see ei tulnud kerge vaevaga. Müüsin oma tunde nagu Sõle tänava prostituut. Üks klient läinud, siis lendas kohe teine letti. Pidevast tegevusest lõi vasak õlg ja kael täitsa krampi, nii et tuli massaažilaual lasta seda mudida. Õnneliku lõpuga see protsess ei olnud, sest lahkudes oli õlalihas endiselt valus ning mina paarikümne euro võrra vaesem.
Popiks on saanud oma säästuprotsendi jälgimine ning tahtsin ka selle hullusega kaasa minna. Mai säästuprotsendiks tuli 83%. Nagu vanasõna ütleb, et kui kulusid ei saa kontrolli alla, siis suurenda sissetulekuid. See töötab alati.